Virallinen lehti nro C 020 , 20/01/1997 s. 0110



A4-0403/96 Päätöslauselma neuvoston tekemistä muutoksista parlamentin tekemiin tarkistuksiin Euroopan yhteisöjen yleiseen talousarvioesitykseen varainhoitovuodeksi 1997: Pääluokka I - Euroopan parlamentti - Oikeusasiamies liite, Pääluokka II - Neuvosto, Pääluokka IV - Tuomioistuin, Pääluokka V - Tilintarkastustuomioistuin, Pääluokka VI - Talous- ja sosiaalikomitea ja alueiden komitea Euroopan parlamentti, joka - ottaa huomioon Euroopan unionista tehdyn sopimuksen, - ottaa huomioon 29. lokakuuta 1993 talousarviota koskevasta kurinalaisuudesta ja talousarviomenettelyn parantamisesta tehdyn toimielinten välisen sopimuksen, - ottaa huomioon ensimmäisessä käsittelyssä hyväksytyt tarkistukset ((24. lokakuuta 1996 pidetyn istunnon pöytäkirjan liite)) ja 24. lokakuuta 1996 antamansa päätöslauselman Euroopan yhteisöjen yleisestä talousarvioesityksestä varainhoitovuodeksi 1997 (pääluokat I, II, IV, V ja VI) ((Kyseisen päivän istunnon pöytäkirja, osa II, kohta 2 b)), - ottaa huomioon neuvoston 19. marraskuuta 1996 tekemät päätökset talousarvioesityksestä sellaisena kuin parlamentti oli sitä tarkistanut ja muuttanut ensimmäisessä käsittelyssä (C4-0600/96), - ottaa huomioon budjettivaliokunnan mietinnön (A4-0403/96); 1. Korostaa, että neuvosto tuki laajalti parlamentin talousarvioesitystä (muut toimielimet) ensimmäisessä käsittelyssä; 2. Huomauttaa, että neuvosto ei ole muuttanut parlamentin omaan talousarvioonsa ja oikeusasiamiehen talousarvioon tekemiä tarkistuksia; 3. Toteaa tuomioistuimen ja yhteisen organisaatiorakenteen tapauksessa riittävien perusteiden puuttumisen henkilöstöä koskevien tarkistusten hylkäämiseksi; toteaa lisäksi, että tarkistus määrärahojen käytöstä väliaikaiseen henkilöstöön kuuluvien palkkaamiseksi yhteiseen organisaatiorakenteeseen hylättiin, kun sen sijaan vuonna 1996, määrärahojen siirrosta momentista toiseen johtuen, määrärahat ovat lisääntyneet 78,4 prosentilla kyseisen budjettikohdan osalta verrattuna budjettivallan käyttäjän alunperin hyväksymiin määrärahoihin; 4. Kiinnittää huomiota tuomioistuimen vuokria koskevan tarkistuksen hylkäämiseen, kun ensinnäkin kyseisen toimielimen käyttämille rakennuksille tarkoitettujen määrärahojen esittämisessä olisi saatava aikaan suurempaa avoimuutta ja toiseksi kyseisen budjettinimikkeen määrärahojen olisi perustuttuva Palais-rakennukseen liittyviin tosiseikkoihin, koska rakennus on kulunut ja sitä on mahdotonta korjata asbestin vuoksi; 5. Pahoittelee, että neuvosto on yhtenä budjettivallan käyttäjänä hylännyt tarkistukset yhteisen organisaatiorakenteen varainhoitoasetuksen 22 artiklan 5 kohdan analyyttistä kirjanpitoa koskevien säännösten täytäntöönpanemiseksi; 6. Palauttaa mieliin, että se on talousarviomenettelyn aikana pyytänyt kertomusten laatimista eri asioista, jotka on lueteltu esittämistä koskevine määräaikoineen liitteessä; 7. On näin ollen päättänyt esittää uudelleen tuomioistuimen, talous- ja sosiaalikomitean sekä yhteisen organisaatiorakenteen henkilöstöä ja muita toimintamenoja koskevat tarkistukset; 8. On tietoinen puhemiehensä ehdotuksista, jotka koskevat jäsenten kulukorvauksia, lisiä ja työskentelyoloja, mukaan lukien Euroopan parlamentin jäsenten yhtenäinen perussääntö; katsoo, että on tarpeen parantaa avoimuutta ja valvontaa; kehottaa, että puhemiehistön asettamaa työryhmää ((Puhemiehistön kokouksen pöytäkirja, 27.11.1996)) esittämään johtopäätöksensä vuoden 1998 ennakkoarvioiden tarkastelua aloitettaessa; 9. On huolestunut siitä, että jäsenten kielikurssien järjestämiseen kohdistetaan paineita; vaatii, että tätä tiedonvaihtoa ja vuoropuhelua edistävää merkittävää palvelua jatkettaisiin ja että sen tehokkuuteen vaikuttavia turhia rajoituksia vältettäisiin; 10. Kehottaa puhemiestään välittämään nämä talousarviota koskevat päätökset neuvostolle, komissiolle ja niille toimielimille ja neuvoa-antaville elimille, joita asia koskee. LIITELuettelo parlamentin talousarviomenettelyn kuluessa pyytämistä mietinnöistäKaikkia tai joitakin toimielimiä koskevien seikkojen osalta: a) Analyyttisten talousarvioiden esittäminen ((Ks. päätöslauselma vuoden 1997 talousarviomenettelyn suuntaviivoista, EYVL C 117, 22.4.1996, s. 61)) ((Ks. päätöslauselma parlamentin ennakkoarvioista vuodeksi 1997, EYVL C 166, 10.6.1996, s. 184)) ((Ks. päätöslauselma talousarvioesityksen ensimmäisestä käsittelystä, istunnon pöytäkirja, 24.10.1996, osa II, kohta 2 b.)) sellaisten yhteisten kriteerien perusteella, jotka mahdollistavat erilaisten toimielinten hallinnollisiin talousarvioihin kuuluvien toimintojen yksilöimisen kustannusten keskittymisen mukaan, oikeusasiamies mukaan lukien, ja toimintojen vertaamisen toimielinten välillä (määräaika: varainhoitovuoden 1998 ennakkoarvioiden esittämisen yhteydessä); b) Budjettinimikkeistön yhdenmukaistaminen ja toimielinten välisen yhteistyön pohjalta kehitetyn hallinnollista toimintaa koskevan laskutusjärjestelmän esitteleminen1 (määräaika: varainhoitovuoden 1998 ennakkoarvioiden esittämisen yhteydessä); c) Rakennuksiin liittyvien kustannusten yhdistäminen 1 yhteen talousarvion pääluokkaan ottaen huomioon varainhoitoasetuksen säännökset ja erityisesti sen moitteetonta varainhoitoa, kustannus/hyöty -suhdetta ja talousarvion rakennetta ja esittämistä koskevat artiklat (määräaika: varainhoitovuoden 1998 ennakkoarvioiden esittämisen yhteydessä); d) Laaja toimielinten välinen suunnittelu ja yhteistyö koskien rakennusten käyttöä ja käytöstä luopumista2 ottamalla huomioon toiminnan laajuus ja useiden toimielinten osallisuus (määräaika: viimeistään varainhoitovuoden 1998 ennakkoarvioiden esittämisen yhteydessä); e) Eurooppalaisten toimielinten osallistumista Lissabonin maailmannäyttelyyn 1998 koskevista yksityiskohdista päättäminen3 (määräaika: ennen maaliskuun loppua 1997); f) Edistyneen televiestintäjärjestelmän täytäntöönpanoa koskevaan toimintaan3 liittyvistä yksityiskohdista päättäminen sekä kattava rahoitusselvitys (määräaika: ennen maaliskuun loppua 1997); g) Toimielinten välisten kilpailujen järjestämistä koskevien määräysten kehittäminen korostamalla tasavertaisten mahdollisuuksien periaatetta ja hyväksymällä toimielinten väliset menettelytapasäännöt vammaisten henkilöiden työhönoton osalta1 (määräaika: ennen maaliskuun loppua 1997); Parlamentin osalta: h) Kertomus työn edistymisestä EPICENTRE-hankkeen2 osalta ja useamman vuoden kattava arvio kustannuksista ilmaistuna tarvittavana henkilöstönä ja määrärahoina (määräaika: ennen joulukuun loppua 1996); i) Kertomus työn edistymisestä Jean Monnet -rakennuksen vastaanottokeskuksen rakentamisen osalta ((Tarkistus 654 (talousarvioesityksen ensimmäinen käsittely))) (määräaika: 1998 ennakkoarvio); Tuomioistuimen osalta: j) Kertomus työn edistymisestä Palais-rakennuksen ((Tarkistukset 665 ja 667 (talousarvioesityksen ensimmäinen käsittely) 154 (talousarvioesityksen toinen käsittely))) osalta ottaen huomioon, että rakennus on kulunut ja sen korjaaminen on mahdotonta asbestin vuoksi (määräaika: ennen maaliskuun loppua 1997); k) Erittelyihin tehdyt parannukset ja palvelujen suorittamisesta vastaavien kolmansien osapuolten kanssa tehtyihin ja tehtäviin sopimuksiin sisällytetyt uudet lausekkeet1 (määräaika: ennen helmikuun loppua 1997); l) Kertomus työn edistymisestä yhteisten kriteerien soveltamisen osalta koskien laitteistojen käyttöikää ja niiden käytöstä poistamista1 (määräaika: ennen maaliskuun loppua 1997); Tilintarkastustuomioistuimen osalta: m) Kertomus, jossa ilmoitetaan henkilöstön vuosittaisiin eriin jaettava kokonaistarve ja jossa kuvataan luotavat uudet hallinnolliset rakenteet ja niiden limittäisyys olemassa olevien hallintoyksiköiden kanssa ((Ks. päätöslauselma talousarvioesityksen ensimmäisestä käsittelystä, istunnon pöytäkirja, 24.10.1996, osa Ii, kohta 2 b)) (määräaika: ennen varainhoitovuoden 1998 ennakkoarvion esittämistä); TSK:n ja AK:n osalta: n) Kertomus TSK:n neuvoa-antavan työn organisoinnista, jossa muun muassa esitetään tarpeet koskien tulkkien määrää/päivä, istuntojen, ryhmien ja työryhmien kokousten ja sen elinten kaikkien muiden tulkkausta edellyttävien kokousten järjestelyjä ((Tarkistukset 680 (talousarvioesityksen ensimmäinen käsittely) ja 220 (talousarvioesityksen toinen käsittely))) (määräaika: ennen varainhoitovuoden 1998 ennakkoarvion esittämistä); o) AK:lta saatava kertomus, jossa esitetään yksityiskohtaiset tiedot henkilöstösääntöjen 82 artiklan soveltamisesta ja erityisesti olosuhteista, joissa olemassaolevat sopimukset erityisneuvonantajien kanssa on tehty ((Tarkistus 683 (talousarvioesityksen ensimmäinen käsittely))) (määräaika: ennen maaliskuun loppua 1997); p) TSK:ta ja AK:lta saatava yhteisen organisaatiorakenteen puolesta tehty kertomus, jossa esitetään tietoja sopimusten kestosta ja työhönotetuille väliaikaiseen henkilöstöön kuuluville osoitetuista työtehtävistä ((Tarkistus 223 (talousarvioesityksen toinen käsittely))) (määräaika: ennen maaliskuun loppua 1997); q) TSK:lta ja AK:lta saatava kertomus, josta käy ilmi järjestelyt analyyttisen kirjanpidon käyttöönottamiseksi JOSia varten ((Tarkistukset 226, 227 ja 228 (talousarvioesityksen toinen käsittely))) (määräaika: ennen maaliskuun loppua 1997).